CELEX: 62009TN0412
Language: et
Date: 2009-10-14 00:00:00
Title: Kohtuasi T-412/09: 14. oktoobril 2009 esitatud hagi — CEA versus komisjon

19.12.2009   
            
            
               ET
            
            
               Euroopa Liidu Teataja
            
            
               C 312/35
            
         14. oktoobril 2009 esitatud hagi — CEA versus komisjon
   (Kohtuasi T-412/09)
   2009/C 312/58
   Kohtumenetluse keel: prantsuse
   
      Pooled
   
   
      Hageja: Commissariat á l’énergie atomique (CEA) (Pariis, Prantsusmaa) (esindajad: advokaadid J. García-Gallardo Gil-Fournier, M Arias Díaz ja C. Humpe)
   
      Kostja: Euroopa Ühenduste Komisjon
   
      Hageja nõuded
   
   
               —
            
            
               kinnitada hagiavalduse (hagiavaldus, volikiri, koopiad ja dokumendid) kättesaamist ja tunnistada see vastuvõetavaks;
            
         
               —
            
            
               uurida hagiavaldust, mille seadusjärgsed esindajad on esitanud CEA nimel ja huvides;
            
         
               —
            
            
               tunnistada EÜ artikli 230 alusel tühiseks komisjoni otsus, millest CEA-d teavitati 29. juuli 2009. aasta kirjas ja millega keelduti CEA makstud pensionilemineku korral makstavaid hüvitisi samastamast kaudsete abikõlblike kuludega ja CEA-le raamatupidamismetoodika kohta sertifikaati andmast;
            
         
               —
            
            
               teise võimalusena tunnistada EÜ artikli 238 alusel, et i) hüvitis on teadus- ja arengutegevuse seitsmenda raamprogrammi alusel abikõlblik kulu ja ii) tuvastada, et Euroopa Ühendus ei täida teadus- ja arengutegevuse seitsmenda raamprogrammi raames CEA suhtes oma lepingujärgseid kohustusi;
            
         
               —
            
            
               mõista kohtukulud välja komisjonilt.
            
         
      Väited ja peamised argumendid
   
   Esimese võimalusena palutakse EÜ artiklil 230 põhinevas hagis tühistada komisjoni lõplik otsus, millest Aatomienergia Komisjoni (CEA) teavitati 29. juulil 2009 ja millega keelduti CEA makstud pensionilemineku korral makstavaid hüvitisi samastamast kaudsete abikõlblike kuludega ja CEA-le raamatupidamismetoodika kohta sertifikaati andmast, et ta saaks need kaudsed personalikulud deklareerida teadus- ja arengutegevuse seitsmenda raamprogrammi raames kaasrahastatud projektide läbiviimisel tekkinud kulude hüvitamiseks.
   CEA leiab, et komisjoni otsuses, mille kohaselt ei ole pensionilemineku korral makstavad hüvitised kaudsed abikõlblikud kulud, on rikutud õigusnormi rikkumisel ja asjaolusid ilmselgelt vääralt hinnatud, ning et komisjon on rikkunud hea halduse, õiguskindluse, proportsionaalsuse ja õiguspärase ootuse põhimõtteid.
   Teise võimalusena palutakse hagis EÜ artikli 238 alusel tuvastada, et komisjon ei täida oma lepingulisi kohustusi CEA suhtes, keeldudes CEA makstud pensionilemineku korral makstavaid hüvitisi samastamast abikõlblike kuludega ja seega nende tagasimaksmisest.